section_heading: Životopis
paragraph_text: Rodio se kao nezakoniti sin franačkog majordoma (i de facto vladara) Karla Martela i njegove ljubavnice Ruodhaid. Na mjesto nadbiskupa je postavljen 755. i služio je do 762. za vrijeme vladavine svog (zakonitog) brata Pipina Malog. Godine 760. je s braćom (također nezakonitom) Bernardom i Hijeronimom, sudjelovao u diplomatskim misiji u Italiji, kada su Franci posredovali u sporu između pape Pavla I. i langobardskog kralja Deziderija.